Disciplinærudvalget afviser indberetningen af Rødovres Derek Eastman. Billederne var ikke tydelige nok.

Disciplinærudvlaget har afvist Frederikshavn White Hawks klage over Derek Eastmans milde straf i kvartfinaleopgøret i Frederikshavn i søndags med den begrundelse, at de billeder, White Hawks brugte som bevis, ikke var tydelige nok. Derek Eastman fik 2 + 10 minutters udvisning, men White Hawks mener, han burde have fået matchstraf for sin grove ansigtstackling med begge hænder. Frederikshavn White Hawks vil nu se på TV2/Nords optagelser fra kampen for at tage stilling til, hvorvidt afvisningen skal ankes.